IZRAKSTS

Biedrības „Vidzemes tūrisma asociācija”

Atklāta konkursa

**Veloceliņu būvprojektu (tehniskā projekta stadijā) izstrāde,**

**INTERREG IVA programmas projekta „Central Baltic Cycling” CB 59 ietvaros**

iepirkuma identifikācijas Nr. **VTA 2012/01** **INTERREG IVA**

Iepirkuma komisijas 11.08.2012. sēdes (2.protokols)

**Par piegādātāja uzdotajiem jautājumiem un grozījumiem atklāta konkursa nolikumā**

Ziņo: R.Sijāts par to, ka ir 2012.gada 9.augustā e - pastā ir saņemta ieinteresētā piegādātāja jautājumi par atklāta konkursa „Veloceliņu būvprojektu (tehniskā projekta stadijā) izstrāde, INTERREG IVA programmas projekta „Central Baltic Cycling” CB 59 ietvaros”, iepirkuma identifikācijas numurs - VTA 2012/01 INTERREG IVA, turpmāk – nolikums, nolikuma un tehniskās specifikācijas noteikumiem. Iepazīstoties ar ieinteresētā piegādātāja uzdotajiem jautājumiem, komisija secina, ka ir nepieciešams sniegt atbildes uz ieinteresētā piegādātāja uzdotajiem jautājumiem.

Vienlaikus R.Sijāts informē, ka nepieciešams veikt grozījumus atklāta konkursa “ Veloceliņu būvprojektu (tehniskā projekta stadijā) izstrāde, INTERREG IVA programmas projekta „Central Baltic Cycling” CB 59 ietvaros”, turpmāk – konkurss, nolikumā atbilstoši Publisko iepirkumu likuma regulējumam.

**Komisija vienbalsīgi nolemj:**

1. Uz ieinteresētā piegādātāja uzdotajiem jautājumiem sniegt šādas atbildes:

1.jautājums: *Vai ir jāparedz nauda par būvekspertīzi, jo finanšu piedāvājumā tas neparādās?*

Atbilde: Atbilstoši konkursa nolikuma 8.pielikuma „Līgums par būvprojektēšanu \_\_.daļa” 4.11.punktam Pasūtītājs organizē un apmaksā pirmo būvprojekta ekspertīzi, savukārt, ja būvprojekta ekspertīzes atzinums ir negatīvs, projektētājs sedz visus izdevumus, kas saistīti ar atkārtotas būvprojekta ekspertīzes veikšanu. Tātad, finanšu piedāvājumā nav jāparedz izmaksas, kas saistās ar būvprojekta ekspertīzes veikšanu.

2.jautājums: *Ja mēs piedalāmies konkursā uz abām daļām, vai piedāvājuma nodrošinājumam no bankas var būt katrai daļai atsevišķi- I.daļai Ls 1000,00 un 2. daļai Ls 1000,00, vai to var formēt kopā (Ls 2000,00)?*

Atbilde: Piedāvājuma nodrošinājums pēc pretendenta izvēles var tikt iesniegts par katru iepirkuma daļu atsevišķi, vai arī var tikt iesniegts viens piedāvājuma nodrošinājums par abām iepirkuma daļām kopā. Iesniedzot vienu piedāvājuma nodrošinājuma dokumentu par abām daļām kopā, piedāvājuma nodrošinājuma dokumentā summa tiek norādīta katrai daļai atsevišķi.

*3.jautājums: Vai Pretendenta atlasē tiks ņemta vērā tikai Darbu izmaksas cena, vai Darbu izmaksas cena kopā ar****Autoruzraudzību****( 6. pielikums FINANŠU PIEDĀVĀJUMS).*

Atbilde: Atbilstoši atklāta konkursa nolikuma 4.5.3.punktam, kas paredz, ka *vērtējot finanšu piedāvājumu, komisija ņem vērā piedāvājuma kopējo līgumcenu bez pievienotās vērtības nodokļa, neņemot vērā autoruzraudzības izmaksas*. Tātad, iepirkuma procedūrā, izvēloties pretendentu tiks ņemta vērā piedāvātā zemākā līgumcena projektēšanas darbu veikšanā,neņemot vērā autoruzraudzības izmaksas.

**4.jautājums:** Vai ietekmes uz vidi novērtējums ir domāts sākotnējais, ko izstrādā vides pārvalde, vai pilnais?

Atbilde:Salacgrīvas novadā, Valsts autoceļa A1(Via Baltica E-67) posmā no Vītrupes autostāvvietas līdz pagriezienam uz Melekiem, ceļa labajā malā, 1.06 km garumā, (A1 71.9 līdz 70.85 km) ir plānots iekļauties esošajā ceļa nodalījuma joslā. Salacgrīvas posma ietekmi uz vidi novērtējumu izstrādātu Valsts vides dienesta Valmieras reģionālā vides pārvalde.

Valsts autoceļa V101 posmam Lilaste –Skulte (Saulkrastu pagastā, Saulkrastu novadā) ir plānots iekļauties esošajā ceļa nodalījuma joslā. Posma ietekmi uz vidi novērtējumu izstrādātu Valsts vides dienesta Lielrīgas reģionālā vides pārvalde.

1. Atbilstoši Publisko iepirkumu likuma 30.panta ceturtajai nosūtīt informāciju ieinteresētajam piegādātājam, kas uzdevis jautājumu, vienlaikus ievietojot sniegtās atbildes uz ieinteresētā piegādātāja jautājumiem par atklāta konkursa „Veloceliņu būvprojektu (tehniskā projekta stadijā) izstrāde, INTERREG IVA programmas projekta „Central Baltic Cycling” CB 59 ietvaros”, iepirkuma identifikācijas numurs - VTA 2012/01 INTERREG IVA, nolikumu biedrības „Vidzemes tūrisma asociācija” mājas lapā internetā <http://www.vidzeme.com/> sadaļā – Publiskie iepirkumi, <http://www.vidzeme.com/lv/par-vidzemes-t%C5%ABrisma-asoci%C4%81ciju/iepirkumi/vidzemes-turisma-asociacijas-publiskie-iepirkumi.html>
2. Izslēgt atklāta konkursa **nolikuma 1.8.punktu un tā apakšpunktus.**
3. Grozīt atklāta konkursa nolikuma **1.9.1.punktu,** izsakot to šādā redakcijā:

„1.9.1. Iesniedzot konkursa piedāvājumu, kopā ar piedāvājumu Pretendents iesniedz piedāvājuma nodrošinājuma oriģinālu bankas vai apdrošināšanas sabiedrības galvojuma (garantijas) formā, kurā iekļautie nosacījumi pēc būtības atbilst nolikuma 2.pielikumam. Piedāvājuma nodrošinājuma oriģināls piedāvājumam tiek pievienots atsevišķi, neiešūts.”

1. Grozīt atklāta konkursa nolikuma **1.9.2.punktu,** izslēdzot tā otro teikumu**.**
2. Grozīt atklāta konkursa nolikuma **1.9.4.1.appakšpunktu,** izsakot to šādā redakcijā:

„1.9.4.1. ne mazāk kā **3 (trīs) mēneši**, skaitot no Nolikuma 1.7.4.apakšpunktā noteiktās piedāvājumu atvēršanas dienas.”

1. Grozīt atklāta konkursa nolikuma **1.9.4.3.appakšpunktu,** izsakot to šādā redakcijā:

„1.9.4.3. attiecībā uz Pretendentu, kura piedāvājums izraudzīts saskaņā ar piedāvājuma izvēles kritēriju, piedāvājuma nodrošinājums ir spēkā līdz dienai, kad Pretendents ir iesniedzis līguma nodrošinājumu pēc iepirkuma līguma noslēgšanas.”

1. Grozīt atklāta konkursa nolikuma **2.5. punktu,** izsakot to šādā redakcijā:

„2.5. Ja Pretendents ir piegādātāju apvienība vai personālsabiedrība, 2.1., 2.2. un 2.3.punktā noteiktās prasības attiecas uz visiem piegādātāju apvienības vai personālsabiedrības dalībniekiem, kā arī uz Pretendenta norādīto apakšuzņēmēju, kura sniedzamo pakalpojumu vērtība ir vismaz 20 procenti no kopējās iepirkuma līguma vērtības, un Pretendenta norādīto personu, uz kuras iespējām tas balstās lai apliecinātu, ka tā kvalifikācija atbilst iepirkuma procedūras dokumentos noteiktajām prasībām.

*Piezīme: Uz Pretendenta norādīto apakšuzņēmēju, kura sniedzamo pakalpojumu vērtība ir vismaz 20 procenti no kopējās iepirkuma līguma vērtības, nolikuma 2.3.1., 2.3.2., 2.3.3., 2.3.4.punktā noteiktās prasības attiecas tad, ja Pretendents balstās uz šī apakšuzņēmēja iespējām lai apliecinātu, ka tā kvalifikācija atbilst iepirkuma procedūras dokumentos noteiktajām prasībām.”*

1. Grozīt atklāta konkursa nolikuma **3.1.13.punktu,** izsakot tošādā redakcijā:

„3.1.13. Pretendents savā piedāvājumā norāda visus tos apakšuzņēmējus, kuru sniedzamo pakalpojumu vērtība ir 20 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo pakalpojumu līguma daļas procentuāli. Apakšuzņēmēji papildus iesniedz rakstisku apliecinājumu par gatavību piedalīties iepirkuma līguma izpildē.”

1. Grozīt atklāta konkursa nolikumu, papildinot to ar **5.8.punktu** šādā redakcijā:

„5.8. Iepirkuma līguma 4.19.punktā ir paredzēta apakšuzņēmēju un personāla nomainīšanas kārtība, kā arī kārtība, kādā jaunie apakšuzņēmēji iesaistāmi līguma izpildē atbilstoši Publisko iepirkumu likuma [68.panta](http://www.likumi.lv/doc.php?id=133536#p68) regulējumam.”

1. Grozīt atklāta konkursa nolikumam pievienoto 2.pielikumu, aizstājot to ar pielikumu jaunā redakcijā.

2.pielikums

**Pēc pretendenta pieprasījuma aizpilda banka vai apdrošināšanas sabiedrība**

**un noformē uz savas veidlapas**

**PIEDĀVĀJUMA NODROŠINĀJUMS**

Pasūtītājs: Biedrība „Vidzemes tūrisma asociācija”

Vieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Nr.:

/Datums/

Iepirkuma nosaukums: „*konkursa nosaukums’’*

Ievērojot to, ka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Pretendenta nosaukums, reģ. Nr. un adrese)*

(turpmāk saukts “Pretendents”) ir iesniedzis savu piedāvājumu konkursam par <*konkursa nosaukums*>

ar šo mēs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(bankas vai apdrošināšanas sabiedrības nosaukums, reģ. vieta, reģ., Nr. un juridiskā adrese)*

apliecinām, ka mums ir saistības pret biedrību „Vidzemes tūrisma asociācija”turpmāk sauktu (Pasūtītājs) par summu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(piedāvājuma nodrošinājuma summa izteikta ciparos un vārdos)*

par kādu var tikt izdarīti maksājumi minētā Pasūtītāja labā šajā nodrošinājumā zemāk minētajos gadījumos.

Apzīmogots ar minētās <*Bankas vai apdrošināšanas sabiedrības>* oficiālo zīmogu \_\_\_\_\_\_\_\_\_\_\_\_ .

**Šīs saistības noteikumi ir:**

* + - Ja Pretendents atsauc savu piedāvājumu, kamēr ir spēkā piedāvājuma nodrošinājums;
    - Pretendents, kura piedāvājums izraudzīts saskaņā ar piedāvājuma izvēles kritēriju, Pasūtītāja noteiktajā termiņā nav iesniedzis tam iepirkuma procedūras dokumentos un iepirkuma līgumā paredzēto līguma nodrošinājumu;
    - Pretendents, kura piedāvājums izraudzīts saskaņā ar piedāvājuma izvēles kritēriju, neparaksta iepirkuma līgumu Pasūtītāja noteiktajā termiņā.

Mēs apņemamies samaksāt augstāk minēto summu pēc pirmā Pasūtītāja rakstiskā pieprasījuma, neprasot Pasūtītājam pamatot savu prasību, ar nosacījumu, ka Pasūtītājs savā prasībā norāda, ka pieprasītā summa tam pienākas sakarā ar viena vai visu iepriekš minēto noteikumu izpildīšanos.

Šīs galvojums paliks spēkā *<dienu skaits, kas atbilst piedāvājuma nodrošinājuma derīguma termiņam>* dienas no piedāvājuma iesniegšanas termiņa beigām, tas ir līdz \_\_\_\_\_\_\_\_\_\_\_\_\_\_\_\_\_ *<jāatbilst piedāvājuma nodrošinājuma derīguma termiņam>*, un jebkura prasība saistībā ar to jāiesniedz < *bankas vai apdrošināšanas sabiedrības nosaukums>* ne vēlāk kā šajā datumā.

*Bankas vai apdrošināšanas sabiedrības* vārdā

Amats, paraksts, paraksta atšifrējums, zīmogs”.

1. Grozīt atklāta konkursa nolikumam pievienoto 3.pielikumu „Pieteikums atklātam konkursam” izslēdzot no tā trešo apakšpunktu.

Grozīt atklāta konkursa nolikumam pievienoto 8.pielikumu „Līgums par būvprojektēšanu **\_\_.**daļa**”** **4.19.punktu,** izsakot to šādā redakcijā:

„4.19. Apakšuzņēmēji:

4.19.1. Projektētājs slēdz līgumus par noteiktu Darbu izpildi ar piedāvājumā norādītajiem apakšuzņēmējiem. Noslēgtā apakšuzņēmuma līguma noteikumi nedrīkst būt pretrunā šī Līguma noteikumiem un atklāta konkursa dokumentācijai.

4.19.2. Projektētājs ir tiesīgs bez saskaņošanas ar Pasūtītāju veikt personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu līguma izpildē, izņemot Publisko iepirkumu likuma 68.panta otrajā un ceturtajā daļā minētos gadījumus.

4.19.3. Ja Līguma izpildes laikā Projektētājam ir nepieciešams nomainīt Līguma izpildei piesaistītos speciālistus vai apakšuzņēmējus, tas sagatavo rakstisku iesniegumu Pasūtītājam, norādot pamatojumu speciālistu vai apakšuzņēmēju nomaiņai kā arī iesniedz apliecinājumu vai cita veida dokumentus, kas apliecina nomaināmo speciālistu vai apakšuzņēmēju atbilstību atklāta konkursa piedāvājumā norādītajiem speciālistiem.

4.19.4. Pasūtītājs nepiekrīt personāla un/vai apakšuzņēmēju nomaiņai, ja pastāv kāds no Publisko iepirkumu likuma 68.panta trešajā daļā minētajiem nosacījumiem. Lēmums par personāla un/vai apakšuzņēmēju nomaiņu tiek pieņemts Publisko iepirkumu likuma 68.panta piektajā daļā noteiktajā kārtībā.

4.19.5. Projektētājs koordinē apakšuzņēmēju darbību un uzņemas pilnu atbildību par apakšuzņēmēju Darbu izpildes kvalitāti, Darbu izpildes termiņu u.c. šī Līguma noteikumu ievērošanu.

4.19.6. Projektētājs uzņemas pilnu atbildību par veiktajiem norēķiniem ar tā piesaistītajiem apakšuzņēmējiem, t.sk. arī Projektētāja maksātnespējas procesa gadījumā. Pasūtītājs nenes nekādu atbildību, t.sk. arī materiālu, par Projektētāja savlaicīgi, vai vispār neveiktiem norēķiniem ar tā piesaistītajiem apakšuzņēmējiem.”

1. Grozīt atklāta konkursa nolikuma sastāvā esošā **iepirkuma līguma 7.5.punktu**, izsakot to šādā redakcijā: „7.5. Līgums tiek uzskatīts par izpildītu, kad Līdzēji ir pilnā mērā izpildījuši šī Līguma saistības.”
2. Atbilstoši Publisko iepirkumu likuma 30.panta piektajai daļai iesniegt informāciju par grozījumiem atklāta konkursa nolikumā Iepirkumu uzraudzības birojam publicēšanai, vienlaicīgi ievietojot informāciju biedrības „Vidzemes tūrisma asociācija” mājas lapā internetā <http://www.vidzeme.com/> sadaļā – Publiskie iepirkumi, <http://www.vidzeme.com/lv/par-vidzemes-t%C5%ABrisma-asoci%C4%81ciju/iepirkumi/vidzemes-turisma-asociacijas-publiskie-iepirkumi.html>